Inkaro stadionas

„Inkaro“ stadionas – buvusio Kauno „Inkaro“ klubo futbolo stadionas, esantis Veršvuose, į šiaurę nuo Raudondvario plento ir į vakarus nuo Kauno Veršvų gimnazijos. Sėdimų vietų žiūrovams nėra, aikštės veja nebloga.http://www.futbolinis.lt/content/stadium/132/lt Išlikę žiūrovų tribūnų betoniniai karkasai, yra nedidelis buitinis pastatas, sargo namelis. Šiuo metu stadionu naudojasi Kauno futbolo mėgėjų klubai, vyksta Kauno apskrities futbolo federacijos varžybos. Stadione 1969 m. vyko vienerios Lietuvos futbolo taurės finalo rungtynės.

 Istorija 
miniatiūra|left|Įėjimo vartai

Stadionas pastatytas 1937 m. „Inkaro“ gamyklos sportininkams, ypač „Inkaro“ futbolo komandai. Sovietmečiu stadionas priklausė „Inkaro“ kombinatui, buvo laikomas prestižiniu. „Inkaro“ stadione kelią į didįjį sportą pradėjo Lietuvos futbolo legendos Gintautas Kalėdinskas, Benjaminas Zelkevičius, Valdas Ivanauskas ir daugelis kitų pripažintų meistrų.

2009 m. LFF III lygos namų rungtynes čia žaisdavo „Švaito“ komanda.http://www.manogidas.lt/inkaro-stadionas/ Taip pat čia treniruodavosi I lygos Kauno „Atleto“ ir „Kauno Jėgerių“ komandos, jauni žaidėjai. Apie 2010 m. čia žaisdavo veteranų ir jaunimo komandos. Žiūrovams buvo cementiniai blokai ir apleisti suoliukai.http://kaff.lt/page199 

Buvęs vienas geriausių miesto stadionų po privatizacijos tapo apleistas. Jis perėjo su žlugusiu EBSW koncernu siejamų struktūrų žinion, bendrovei „Corporate Property Holding“, privatiems asmenims. Kauno miesto savivaldybės Kūno kultūros ir sporto skyriaus pažadai perimti stadioną visuomenės poreikiams nebuvo neįgyvendinti. Stadiono aplinką tvarkė gyventojai.

2023 m. atsirado stadiono nuomininkas, aikštė buvo truputį aptvarkyta.https://www.lrytas.lt/bustas/nekilnojamasis-turtas/2023/07/31/news/verslininkas-emesi-rupintis-kadaise-futbolo-legendas-ruosusiu-stadionu-kaune-patenkinti-tuo-ne-visi-27772248

 Finalai 
 Data  Turnyras  Rungtynės  Rezultatas 1969-08-24  1969 m. Tiesos taurė  Kauno „Inkaras“ – Ukmergės „Vienybė“  1–1 (II rungtynės)

 Šaltiniai 

Kategorija:Vilijampolė
Kategorija:Kauno stadionai